Vniuersis præsentes litteras inspecturis, Officialis Lingonensis salutem in Domino. Noueritis quòd in præsentia Stephani Curati de Tectis Clerici Curiæ nostræ Lingonensis Iurati, cui quantum ad infrascripta, seu etiam ad maiora fidem plenariam adhibemus, propter hoc personaliter constitutus Huillardinus de Quinceio Vicecomitis prope Rubeum montem Domicellus recognouit,  confessus est, quòd ipse Huillardinus attendens  considerans quamplurima dona, bona, grata,  curialitates quæ dicto Domicello contulit,  impendit temporibus retroactis Frater Guido de Salmasia Monachus Reomaensis Reomaensis Ordinis S. Benedicti, nunc Prior Prioratus de Aseio subtus Rubeum montem Lingonensis Diœcesis,  adhuc de die in diem conferre non cessat, in recompensationem dictorum seruitiorum, necnon  ob remedium animæ suæ,  prædecessorum suorum dedit, donauit, cessit,  in perpetuum concessit donatione pura, irreuocabili, facta inter viuos dicto fratri Guidoni,  successoribus suis Prioribus dicti Prioratus de Aseio omnes,  singulas Tertias suas, quas habet annuales in terris tertialibus existentibus in finagio de Rubeo monte subtus vetus castrum Rubei montis vltra flumen, quæ quidem Tertiæ olim pertinebantad Dominum Lou Roide de dicto Quinceio Domicellum, quæ terræ mouent de franco  libero allodiò dicti Huillardini cum omni iure, iurisdictione,  dominio, quæ dictus Huillardinus habet, habere potest,  debet, quocunque titulo, vel causa in eisdem, nihil iuris, iurisdictionis, seu dominij, aut proprietatis, ac etiam possessionis retinendo in eisdem, se de ipsis Tertiis deuestiens,  dictum Priorem pro se Prioratu prædicto,  successoribus suis prædictis de ipsis Tertiis, inuestiendo perpetuò,  in possessionem corporalem inducendo traditione præsentium litterarum. Promittens dictus Huilardinus periuramentum suum propter hoc super sancta Dei Euangelia præstitum corporaliter, necnon  sub expressa obligatione hæredum  omnium bonorum suorum tam mobilium, quàm immobilium, præsentium  futurorum vbicunque existentium, solemniter stipulando dictas Tertias dicto Priori  eius successoribus perpetuò garantire contra omnes, contra donationem huiusmodi non venire per se, vel per alium tacitè, vel expressè, nec contrauenienti in aliquo consentire; reddere  persoluere omnia damna,  interesse quæ propter hoc se dixerit incurrisse,  super ipsis sibi  latori præsentium credere suo simplici iuramento. alia probatione non exacta. Datum  actum anno Domini millesimo trecentesimo tertio decimo, die Iouis post festum Purificationis beatæ Mariæ Virginis, præsentibus fratre Odone Priore de Cortengiaco,  fratre Iterio de Fontanis Monachis Reomaensibus testibus ad præmissa vocatis  requisitis, anno  die prædictis.